A VOSZ várja a jelöléseket a 2024-es Év Vállalkozója díjakra

Jelölési és pályázati felhívás Év Vállalkozója díj, Vármegyei (Regionális) Év Vállalkozója díj, Kiemelkedő Társadalmi Szerepvállalásért díj elnyerésére a 2024. évben.

A Vállalkozók és Munkáltatók Országos Szövetsége hagyományainak megfelelően ebben az évben is meghirdeti pályázatát az Év Vállalkozója Díjakra, valamint a Vármegyei és Regionális Év Vállalkozója díjakra. A VOSZ-szervezetek, partner szervezetek és egyéni pályázók is beküldhetik ajánlásaikat.

2024. december 6-án, a Magyar Vállalkozók Napján immár huszonnegyedik alkalommal kerül majd sor az országos Év Vállalkozója Díjak átadására, amelyet ezúttal is a Művészetek Palotájában rendeznek meg.

Az Év Vállalkozója és Vármegyei (Regionális) Év Vállalkozója Díjat kizárólag olyan gazdasági szakember – vállalkozó, cégtulajdonos, vállalkozásvezető, üzletember – kaphatja meg, akinek a gazdasági és közéleti szerepvállalása, társadalmi felelősségvállalása, valamint vállalkozói és üzletemberi tevékenységének sikere és hasznossága példaképül állítható a gazdaság többi szereplője és a társadalom minden tagja számára.

A területi szervezetek Kiemelkedő Társadalmi Szerepvállalásért díjra is javasolhatnak.

A jelöléseket idén már online is be lehet küldeni az alábbi linken keresztül: https://vosz.hu/ev-vallalkozoja-dij

Beadási határidők:

Partner szervezetek és egyéni pályázók számára: 2024. május 15.

VOSZ szervezetek számára: 2024. június 30.

Jelölési és pályázati felhívás

A jelöléseket a mellékelt jelölő lapon szintén beküldhetik e-mail útján a VOSZ titkárságának (center@vosz.hu).

Sajtókapcsolat:

* +36 1 414 2181
* center@vosz.hu

Eredeti tartalom: Vállalkozók és Munkáltatók Országos Szövetsége

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/11319/a-vosz-varja-a-jeloleseket-a-2024-es-ev-vallalkozoja-dijakra/